
TECHNINĖ SPECIFIKACIJA

1. SĄVOKOS IR SUTRUMPINIMAI/ BENDRA INFORMACIJA
1.1. Pirkėjas / Perkančioji organizacija – Alytaus rajono savivaldybės administracija
1.2. Tiekėjas – ūkio subjektas – fizinis asmuo, privatusis ar viešasis juridinis asmuo, kita organizacija ir jų padalinys arba tokių asmenų grupė, įskaitant laikinas ūkio subjektų asociacijas, su kuriuo Pirkėjas sudarys šio Pirkimo sutartį. 
1.3. Sutartis – Pirkimo sutartis, sudaroma tarp Tiekėjo ir Pirkėjo dėl šio Pirkimo objekto.
1.4. Bendra informacija: 
1.4.1. Pirkėjas įgyvendina projektą „Paslaptingoji Jotvingių genties žemė“ (angl. The Mysterious Land of the Yotvingian Tribe) Nr. LTPL00455 (toliau – Projektas), pagal 2021-2027 metų Interreg VI-A Lietuvos-Lenkijos bendradarbiavimo per sieną programą (toliau – Programa). Pirkėjas yra atsakingas už projekte numatyto rezultato „Alytaus rajone sukurtas jotvingių kultūros centras“ įgyvendinimą. Šio rezultato pasiekimui reikalinga įsigyti ekspozicijos koncepcijos ir sprendinių jos įgyvendinimui sukūrimo paslaugą.
1.4.2. Jotvingių kultūros centro įkūrimo vieta - Ežero g. 18, Daugai, Daugų sen., Alytaus r. sav. (pridedamas patalpų planas).
1.4.3. Jotvingių kultūros centro paskirtis ir reikšmė - Jotvingių kultūros centras turėtų tapti svarbiausia Alytaus rajono erdve, skirta jotvingių tautos kultūros paveldo išsaugojimui, pažinimui ir sklaidai. 
1.4.4. Jotvingių kultūros centras bus įtrauktas į Projekto metu sukurtą tarptautinį turistinį maršrutą „Paslaptingoji jotvingių genties žemė“ (toliau – tarptautinis maršrutas).
1.4.5. Naujos ekspozicijos tikslas - sukurti įtraukiančią Jotvingių kultūros ekspoziciją, kuri atskleistų šios tautos paveldą, skatintų pažinimą ir sudarytų patyriminio mokymosi galimybes įvairioms lankytojų grupėms.
2. PIRKIMO OBJEKTAS
2.1. Pirkimo objektas – ekspozicijos koncepcijos ir sprendinių jos įgyvendinimui sukūrimas (toliau – paslaugos). 
2.2. Paslaugų atlikimo maksimalus terminas nuo Sutarties įsigaliojimo dienos: 
2.2.1. ekspozicijos koncepcijos (pilna apimtimi) ir sprendinių jos įgyvendinimui sukūrimas – 5 kalendoriniai mėnesiai nuo sutarties pasirašymo dienos;
2.2.2. autorinės paprastųjų remonto darbų priežiūros paslaugų terminas – 11 mėn.
3. REIKALAVIMAI PASLAUGOMS 
3.1. Paslaugos teikiamos siekiant sukurti Jotvingių kultūros centrui kokybišką, moksliniais duomenimis grįstą ekspoziciją ir dizaino sprendinius, reikalingus vėlesniam ekspozicijos įrengimo darbų pirkimui.
3.2. Tikslas – sukurti vientisą, edukatyvią, tarptautinio Jotvingių maršruto tematiką atspindinčią ekspozicijos koncepciją, skirtą Jotvingių kultūros paveldui pristatyti.
3.3. Ekspozicija turi būti pritaikyta tiek individualiam, tiek grupiniam lankymui bei prioritetinėms tikslinėms grupėms: turistams, įskaitant tarptautinius lankytojus, vietos bendruomenei, įskaitant senjorus, mokykloms, jaunimui (moksleiviams ir studentams), šeimoms su vaikais.
3.4. Koncepcija turi būti nenuspėjama, originali, kūrybiška, reikėtų ieškoti drąsių, nestandartinių sprendimų, formatų.
3.5. Rengiant ekspozicijos koncepciją ir jos įgyvendinimo sprendinius, Tiekėjas privalo numatyti komunikacijos ir viešinimo elementus, atitinkančius Programos komunikacijos ir viešinimo reikalavimus, nustatytus dokumente „Communication and Visibility Guidelines 2025“, prieinamame adresu: https://lietuva-polska.eu/wp-content/uploads/2025/02/Communication-guidelines-2025.pdf
3.6. Ekspozicijos koncepcijoje turi būti aiškiai integruota tarptautinio maršruto (Lietuva–Lenkija) dimensija, akcentuojant bendrą kultūros paveldą, sąsajas su Lenkijos partnerių ekspozicijomis ir maršruto logiką.
3.7. Visi ekspozicijos sprendiniai turi būti pritaikyti žmonėms su įvairiais poreikiais, įskaitant: lengvai skaitomas tekstas; kontrastinga grafika; fizinis prieinamumas; informacinės medžiagos pritaikymas riboto regėjimo lankytojams.
3.8. Ekspozicijos kūrimas turi būti pagrįstas principu – minimaliomis sąnaudomis gauti tinkamiausią rezultatą. Būtina įvertinti skirtingus poreikius ir galimybes, atsižvelgiant į ekspozicijos temų sudėtingumą ir/ar specifiškumą bei joms išreikšti naudojamas priemones.
3.9. Numatomi objektai turi būti patikimi, ilgaamžiai ir pritaikyti kasdieniam naudojimui, sujungti į estetišką visumą. Ekspozicijai sukurti gali būti naudojami įvairūs išraiškos būdai ir formos, medžiagos ir technologijos.
4. PASLAUGŲ APIMTIS
4.1. Ekspozicijos koncepcijos sukūrimas:
· Ekspozicijos naratyvas, temos, struktūra;
· Erdvinė koncepcija, lankytojo kelio logika, zonos;
· Edukacinė koncepcija, integracija į jotvingių maršrutą.
4.2. Ekspozicijos vaizdinė koncepcija:
· Ekspozicijos planas su ekspozicijos konstrukcijomis (baldais);
· Kiekvienos patalpos vizualizacija;
· Kiekvienos patalpos sienų išklotinės;
· Ekspozicijos paslaugų ir gaminių specifikacija (visų paslaugų ir gaminių detalus sąrašas);
· Skaičiuojamoji įgyvendinimo kaina – vidutinėmis rinkos kainomis įvertinta kiekviena specifikacijos eilutė.
4.3.  Grafinis dizainas:
· Vizualinė tapatybė, stiliaus gidas;
· Informacinių stendų, sieninių grafikų, piktogramų, žemėlapių dizainas;
· Multimedijos ekranų sprendiniai.
4.4. Eksponatų dizainas:
· Eksponatų laikikliai, ekspoziciniai baldai;
· Rekonstrukcijos, žemėlapiai, maketai;
· Apšvietimo rekomendacijos.
4.5. Edukacinio žaidimo scenarijaus sukūrimas:
· Koncepcija, struktūra, užduotys, vizualiniai sprendiniai.
4.6. Ekspozicijos tekstų sukūrimas ir adaptavimas lankytojams, stiliaus sutvarkymas:
· Tekstai turi būti suprantami skirtingoms auditorijoms.
4.7. Ekspozicijos tekstų vertimas į lenkų kalbą, stiliaus sutvarkymas.
4.8. Ekspozicijos tekstų vertimas į anglų kalbą, stiliaus sutvarkymas.
4.9. Paieška Lietuvos archyvuose, medžiagos su teise naudoti įsigijimas eksponavimui. Tiekėjas privalo užtikrinti, kad įsigyta archyvinė ar licencijuota medžiaga būtų su teisėmis naudoti projekto ekspozicijoje ir viešinime.
4.10. Autorinė paprastųjų remonto darbų priežiūra:
· Vykdyti priežiūrą nuo Pirkėjo pranešimo apie paprastųjų remonto darbų sutarties pasirašymą per visą darbų vykdymo laikotarpį iki darbų užbaigimo akto pasirašymo dienos.
5. KOMUNIKACIJA
5.1. Derinti tarpinę ir galutinę koncepciją.
5.2. Susitikimai nuotoliu arba vietoje (ne mažiau kaip 2).
5.3. Visi dokumentai turi būti pateikiami:
5.3.1. tekstai – Word (.docx);
5.3.2. dizainas – PDF + redaguojami failai (.ai/.psd/.indd);
5.3.3. vizualizacijos – .jpg/.png ir originalūs failai;
5.3.4. žemėlapiai – vektoriniu formatu (.ai/.pdf).
5.4. Galutinis rezultatas turi apimti visą ekspozicijos dokumentaciją viename pakete:
· PDF ir redaguojamus failus;
· vizualizacijas;
· žemėlapius ir schemas;
· tekstus trimis kalbomis;
· edukacinio žaidimo dokumentaciją;
· komunikacijos ir viešinimo įgyvendinimo planą.
6. KVALIFIKACINIAI REIKALAVIMAI
6.1. Tiekėjas per 10 metų laikotarpį turi būti sukūręs bent tris kultūros ekspozicijas, iš kurių bent dvi turi būti įgyvendintos.
6.2. Koncepcijos kūrimo komandos sudėtyje turi būti: 
6.2.1. projekto vadovas (projekto vadovas per 10 metų laikotarpį turi būti sukūręs (vadovavęs) bent tris kultūros ekspozicijas, iš kurių bent dvi turi būti įgyvendintos).
6.2.2. dizaineris projekto vadovas (dizaineris per 10 metų laikotarpį turi būti sukūręs bent tris kultūros ekspozicijas, iš kurių bent dvi turi būti įgyvendintos).
6.2.3. daugialypės terpės specialistas (specialistas per 10 metų laikotarpį turi būti suprojektavęs (vadovavęs) bent tris kultūros ekspozicijas, iš kurių bent dvi turi būti įgyvendintos).
6.2.4. kultūros tekstų ekspozicijoms rašytojas (tekstų rašytojas per 10 metų laikotarpį turi būti sukūręs ekspozicijų tekstus bent trims kultūros ekspozicijoms).
7. APLINKOSAUGINIAI REIKALAVIMAI
7.3. Pirkimui yra taikomi Aplinkos apsaugos kriterijai, vadovaujantis Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Produktų, kurių viešiesiems pirkimams taikytini aplinkos apsaugos kriterijai, sąrašų, Aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdamos prekes, paslaugas ar darbus, taikymo tvarkos aprašo II skyriaus 4.4.4. papunktį.
Tiekėjas įsipareigoja bendrauti su Pirkėju elektroninėmis priemonėmis (telefonu, elektroniniu paštu ar kt.), mažinti popieriaus sunaudojimą, atsisakyti nebūtino dokumentų kopijavimo ir spausdinimo. Su sutarties vykdymu susiję dokumentai Pirkėjui turi būti pateikti tik elektroniniu formatu (jeigu sutartyje ir (ar) jos prieduose nenumatyta kitaip). Išimtiniais atvejais su sutarties vykdymu susiję dokumentai, turi (gali) būti pateikiami popieriniu formatu, jeigu toks formatas privalomas pagal teisės aktus arba pirkėjas nurodo tokį būtinumą – tokiu atveju turi būti naudojamas perdirbtas popierius, kuris atitinka minimaliuosius aplinkos apsaugos kriterijus, patvirtintus Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl produktų, kurių viešiesiems pirkimams taikytini aplinkos apsaugos kriterijai, sąrašų, aplinkos apsaugos kriterijų ir aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo“.




